
1. Cyflwyniad
Yn Ysgol y Gymraeg ac Astudiaethau Dwyieithrwydd bydd angen i chi gyfeirnodi’r wybodaeth a ddefnyddiwch wrth ysgrifennu eich aseiniadau.  Ar gyfer yr MA mewn ASTUDIAETHAU CELTAIDD a’r HOLL RAGLENNI ISRADDEDIG byddwch yn defnyddio system MHRA. 
Paratowyd y canllawiau hyn i sicrhau eich bod yn defnyddio’r system hon yn gywir.  Yn y canllawiau hyn ceir:-
· Enghreifftiau o sut i ddefnyddio cyfeirnodau yn eich testun (traethawd neu aseiniad)
· Enghreifftiau o sut i gynnwys dyfyniadau uniongyrchol yn eich gwaith 

· Enghreifftiau o sut i aralleirio 

· Gwybodaeth ar sut i lunio rhestr o gyfeirnodau ar ddiwedd eich gwaith
· Cyngor ar sut i drefnu eich rhestr cyfeirnodau 
· Rhestr cyfeirnodau enghreifftiol 
	Mae’r canllawiau hyn yn bwysig iawn a dylech eu defnyddio wrth ysgrifennu unrhyw waith cwrs er mwyn sicrhau eich bod yn cyfeirnodi’n gywir. 

Mae angen ymarfer cyfeirnodi, felly wrth i chi ysgrifennu eich holl waith cwrs dylech gadw’r ddogfen gyfarwyddyd hon wrth law.


Mae cyfeirnodi’n golygu eich bod wedi cydnabod y ffaith i chi gymryd syniadau neu eiriau o erthygl neu lyfr rydych wedi’i ddarllen, CD rydych wedi gwrando arni, DVD rydych wedi’i wylio neu unrhyw ffynhonnell arall yn cynnwys y rhyngrwyd, a’i gynnwys yn eich aseiniad. Mae’n golygu y gall pobl eraill ddarllen eich gwaith a gwirio cywirdeb a rhesymeg y ddadl a gyflwynir. Mae’n hanfodol fod unrhyw wybodaeth rydych wedi’i defnyddio’n cael ei chyfeirnodi’n gywir. Os na fyddwch yn cyfeirnodi yna mae’n bosibl yr ystyrir bod eich gwaith wedi cael ei Lên-ladrata, sy’n gyfystyr â thwyllo, ac mae’n drosedd ddifrifol iawn sy’n hollol annerbyniol yn y Brifysgol. Mae llên-ladrad yn enghraifft o Arfer Annheg a gall arwain at gosb mewn perthynas â darn neu ddarnau o'ch gwaith cwrs. Gweler Adran 7.7 a 7.8 y Llawlyfr Ansawdd Academaidd am ragor o wybodaeth am Arfer Annheg a Gweithdrefnau’r Brifysgol.
	BETH YW LLÊN-LADRAD
· honni mai eich gwaith chi yw gwaith a wnaed gan rywun arall
· honni mai eich gwaith chi yw gwaith a wnaed gan fyfyriwr arall 

· ailgyflwyno’ch gwaith eich hun yn rhannol neu’n llwyr 


Mae cyfeirnodi’n rhoi tystiolaeth eich bod wedi gwneud eich gwaith ymchwil eich hun gan eich galluogi i ddod o hyd i’r wybodaeth angenrheidiol ar gyfer dysgu mewn dyfnder.  Mae’n caniatáu i chi gael persbectif eang ar wahanol faterion ac i ystyried gwahanol agweddau a safbwyntiau yn y pynciau rydych chi’n eu hastudio.  Ni ellir cyflawni hyn yn syml trwy ddefnyddio nodiadau dosbarth a thaflenni gwybodaeth i gwblhau eich aseiniadau. Bernir ei bod yn arfer ysgolheigaidd gwael i ddyfynnu o ddarlithoedd.
Mae’r holl broses o gyfeirnodi’n golygu eich bod yn cadw cofnod manwl o bob darn o wybodaeth a ddefnyddiwch.  Mae’n beth rhwystredig iawn dod o hyd i erthygl neu ddogfen ddefnyddiol ac yna methu â’i lleoli’n ddiweddarach gan nad ydych wedi cadw cofnod cywir o’r ffynhonnell.  Pe na fyddai modd cael gafael ar y wybodaeth wedyn, ni fyddai gennych chi gofnod o’r wybodaeth ac ni fyddai modd i chi ei defnyddio yn eich traethawd. Mae’n hanfodol cadw cofnod (gweler Adran 4 a’r darn ar Sut i ddod o hyd i’r wybodaeth sydd ei hangen arnoch i lunio rhestr cyfeirnodau).
Ceir enghreifftiau’n ddiweddarach yn y canllawiau hyn o’r wybodaeth y dylech chi ei chofnodi ar gyfer pob math o adnodd a ddefnyddir gennych.  
2. Cyfeirnodi Awduron yn eich Aseiniad.
Dylech sôn am amrywiol awduron a’u syniadau yn y testun, a dylai pob cyfeiriad at y rhain fod ar ffurf ôl-nodyn neu droednodyn.  Mae troednodiadau ac ôl-nodiadau yn dangos i’r darllenydd neu’r arholwr union ffynhonnell dyfyniad neu ddadl, neu syniad neu gyfres o syniadau, rydych chi wedi’u defnyddio yn eich traethawd.  Mae’r gallu i ddefnyddio troednodiadau a chyfeiriadau yn sgil proffesiynol o fewn y ddisgyblaeth.  Mae’n sgil sy’n meithrin cywirdeb ysgolheigaidd a dadl agored ac sy’n cydnabod yn deg eiddo deallusol pobl eraill. Yn yr hyn sy’n dilyn, defnyddiwyd troednodyn fel enghraifft o’r system ac nid i ddynodi’r hyn sy’n cael ei ffafrio. Gallwch chi ddewis y naill neu’r llall.
2.1
Dyfynnu un awdur yn y testun
Cyfeirio’n UNIONGYRCHOL: 
Mae’n bosibl y byddwch eisiau cyfeirio at awdur yn uniongyrchol trwy ddatgan ei fod wedi dweud neu ddynodi rhywbeth penodol. Er enghraifft yn eich traethawd mae’n bosibl y byddech yn ysgrifennu:
Dadleua Saul mai tynged yr astudiaeth o gynllunio iaith yw parhau’n fenter amlddisgyblaethol.

Caiff hyn ei gyfeirnodi mewn troednodyn sy’n ymddangos ar waelod y dudalen fel hyn: 

1. G. Ferguson, Language Planning and Education (Edinburgh: Edinburgh University Press, 2006).

Nodwch y fformat a ddilynwyd yma:
· Blaenlythrennau’r Awdur
· Atalnod llawn 

· Cyfenw’r awdur
· Coma ar ôl y cyfenw
· Teitl y llyfr mewn print italig
· Agor cromfachau
· Man cyhoeddi (gyda cholon i ddilyn)
· Cwmni cyhoeddi (gyda choma i ddilyn)
· Dyddiad ac yna cau cromfachau
· Atalnod llawn.
	Sylwer dim coma ar ôl teitl y llyfr. 


Defnyddir yr un fformat ar gyfer testunau gan gyd-awduron. Er enghraifft:
Harold Carter a Sandra Wheatley, Merthyr Tydfil in 1851: A Study of the Spatial Structure of a Welsh Industrial Town (Cardiff: University of Wales Press, 1987).
Cyfeirio at awdur a’i waith yn ANUNIONGYRCHOL:
Yn y fan hon rydych chi’n gwneud gosodiad ac yna’n dyfynnu cyfeirnod fel tystiolaeth. Er enghraifft:
Ers dyddiau Burns, mae cerddi tafodieithol wedi bod yn symbol o hunaniaeth genedlaethol neu gymunedol.

	Nodwch y drefn wahanol ar gyfer erthygl o gyfnodolyn. Sylwer y defnyddir tt i nodi nifer o dudalennau, a t. i nodi cyfeirnodau un tudalen  
D. Swindon, ‘Why dialect? - Poems from another age’, Dialect Today, cyf. 21 (2007), tt 71–95.


2.2
 Ailddyfynnu 
Wrth ddyfynnu gweithiau am y tro cyntaf, bydd angen i chi roi eu manylion llyfryddiaethol llawn mewn troednodyn neu lyfryddiaeth. Wedi hynny, gallwch ddefnyddio fersiwn dalfyredig o enw’r awdur a’r teitl:
Ferguson, Language Planning and Education, t. 16.

D. Swindon, ‘Why dialect?’, t. 90.

2.3
Dyfyniadau olynol
Os byddwch chi’n dyfynnu’r un gwaith mewn troednodiadau olynol, gallwch ddefnyddio’r gair ibid. (yn llythrennol ‘yn yr un man’):
21 Ferguson, Language Planning and Education, t. 77.

22  ibid.,  t. 90.

23  ibid., t. 91.
2.4
Cyfeirnodi dau awdur
Cyfeirio’n UNIONGYRCHOL:  er enghraifft:
Dengys Dorian a Gal sut mae llythrennedd mewn cymunedau dwyieithog yn cael ei ystyried yn gymesur â chyrff addysgol, gweinyddol a sefydliadol ac felly ag amrywiadau iaith uchel eu bri.

	Noder y drefn o gyfeirnodi dau lyfr.
3. S. Gal, Language Shift Social Determinants of Linguistic Change in Bilingual Austria (New York: Academic Press, 1979); N. Dorian, Language Death: The Life Cycle of a Scottish Gaelic Dialect (Philadelphia: University of Pennsylvania Press, 1981).



Cyfeirio’n ANUNIONGYRCHOL. Cofiwch, os ydych wedi nodi bod rhywbeth yn farn gyffredin neu fod sawl awdur wedi awgrymu’r safbwynt, yna dylech nodi gwaith nifer o awduron lle’r ydych wedi darllen y wybodaeth hon.  Byddai cynnwys y frawddeg ganlynol yn eich traethawd yn enghraifft o hyn:
Mae nifer o awduron yn cefnogi’r farn fod rôl addysg yng Nghymru, fel cyfrwng allweddol ar gyfer cymdeithasoli, wedi dod yn ganolog i frwydr yr iaith.

	Noder y drefn o gyfeirnodi dau lyfr.
4. C. Baker, Foundations of Bilingual Education and Bilingualism (Clevedon: Multilingual Matters, 1993); C. H. Williams, gol. Language Revitalization: Policy and Planning in Wales (Cardiff: University of Wales Press, 2000).




2.5
 Cyfeirnodi UN darn o waith a ysgrifennwyd gan DDAU awdur
Pan mae dau awdur yn gyfrifol am waith dylid nodi’r ddau yn y testun:
Cyfeirio’n UNIONGYRCHOL. Er enghraifft:
Dadleuai Hobsbawm a Ranger yn eu hymchwil fod traddodiadau yn aml wedi’u dyfeisio yn hytrach na’u hetifeddu.

	Noder y drefn o gyfeirnodi llyfr â chyd-awduron.
5. E. Hobsbawm a T. Ranger, The Invention of Tradition (London: Pimlico, 1990).



Cyfeirio’n ANUNIONGYRCHOL:
Dadleuwyd mewn beirniadaeth ddiweddar yn ymwneud â’r cysyniad o draddodiad mai proses a ddyfeisiwyd ydyw yn fwy na phroses a etifeddwyd

	Noder y drefn o gyfeirnodi llyfr â chyd-awduron.
6. E. Hobsbawm a T. Ranger, The Invention of Tradition (Cambridge: Cambridge University Press, 1983).



2.6
 Cyfeirnodi MWY na dau awdur
Pan mae enwau nifer o awduron (mwy na dau) ar ffynhonnell, dim ond yr awdur cyntaf sydd angen ei gyfeirnodi yn y testun gan roi ‘et al.’ ar ei ôl, sy’n golygu ‘ac eraill’
Cyfeirio’n UNIONGYRCHOL:
Mae Mudrooroo et al. wedi cwestiynu’r syniad o hil fel categori sefydlog a hanfodol ar gyfer diffinio a phortreadu pobl.
  
	7.  A. Mudrooroo, B. Attwood, A. Lattas, a J. Beckett, ‘Comments on Hollingsworth’, Oceania, cyf 6, (1992), tt. 156–7.


Cyfeirio’n ANUNIONGYRCHOL: 
Mae ymchwil diweddar wedi cwestiynu’r syniad o hil fel categori sefydlog a hanfodol ar gyfer diffinio a phortreadu pobl
.
2.7
Cyfeirnodi Cyfrolau wedi’u Golygu
Mae llyfrau weithiau’n cael eu golygu, hynny yw bod gwahanol awduron wedi cyfrannu gwahanol benodau i’r llyfr. Os oes gan lyfr olygydd(ion) rydych chi’n ychwanegu (gol) neu (goln) ar ôl y teitl 
A Gazetteer of Welsh Place-Names, gol. E. Davies (Cardiff: University of Wales Press, 1957).

Canu Maswedd yr Oesoedd Canol/Medieval Welsh Erotic Poetry, gol. a chyf. Dafydd Johnston (Cardiff: Tafol, 1991).

2.8
Traethodau mewn llyfrau neu drafodion cynhadledd 
Mae’r rhain yn cael eu trin yn yr un modd ag erthyglau mewn cyfnodolion:
Carville, G., ‘Cistercian nuns in medieval Ireland: Plary Abbey, Ballymore, County Westmeath’, yn J. A. Nichols a L. T. Shank, goln., Medieval Religious Women III, Hidden Springs: Cistercian Monastic Women (Kalamazoo: Cistercian Publications, 1995), tt. 63–84.

2.9
Defnyddio argraffiadau gwahanol
Weithiau ceir sawl argraffiad o’r un llyfr, ac mae’n bwysig nodi pa argraffiad rydych chi wedi’i ddefnyddio:
D. Knowles, The Monastic Order in England, ail arg (Cambridge: Cambridge University Press, 1963), tt. 7–19.

Gyda llyfrau sydd wedi’u golygu, os ydych  ond wedi defnyddio rhai penodau penodol dylech gyfeirio at y rheiny’n unig yn eich Rhestr Cyfeirnodau. 

2.10 Dyfynnu eilaidd
Dyfynnu eilaidd yw’r hyn sy’n digwydd os yw’r cyfeiriad at awdur a'i waith rydych chi eisiau’i nodi yn ymddangos mewn gwaith arall.
J. Laughton, ‘Women in Court: Some Evidence from Fifteenth-Century Chester’, yn England in the Fifteenth Century, Proceedings of the 1992 Harlaxton Symposium, gol. Nicholas Rogers (Stamford: Paul Watkins, 1994), tt. 89–99, t. 91.

Mae nifer o werslyfrau’n defnyddio enghreifftiau o ffynonellau eraill. Er enghraifft, os ydych wedi darllen am Feibl William Morgan 1588 mae’n bosibl eich bod wedi darllen dyfyniadau o’i waith  mewn gwerslyfr yn hytrach na’r gwreiddiol. Dylech wneud hyn yn glir yn eich troednodyn. Er enghraifft:
2. W. Morgan, Y Beibl Cysegr-lan yn I. Thomas, William Morgan and his Bible (Cardiff: University of Wales Press, 1988), t. 21.

	SYLWER Yn y Llyfryddiaeth rydych chi ond yn nodi’r llyfr rydych wedi’i ddarllen:-
I. Thomas, William Morgan (Cardiff: University of Wales Press, 1988).




2.11
Cyfeirnodi Llyfrau Electronig (e-lyfrau)
Mae’r dull o gyfeirnodi llyfrau electronig yn dilyn yr un fformat ag ar gyfer llyfrau confensiynol. 

Mae’r cyfeiriad at lyfr electronig mewn Rhestr Cyfeirnodi yn dilyn yr un fformat ag unrhyw lyfr arall, ond rydych chi’n cofnodi’r dyddiad y darllenoch chi'r e-lyfr a manylion y cyfeiriad gwefan (URL) perthnasol, yn ogystal â nodi mai e-lyfr ydyw.
Er enghraifft:
J. Hutchinson, The Dynamics of Cultural Nationalism: The Gaelic Revival and the Creation of the Irish Nation State (London: Boston Taylor and Francis, 1987), ar gael o www.netlibrary.com/Reader  <Darllenwyd: 2 Tachwedd 2010>
2.12
 Cyfeirnodi Erthyglau Cylchgronau
Mae cylchgronau yn gyhoeddiadau a gyhoeddir bob wythnos, mis, chwarter ayb.      Adolygir cylchgronau academaidd gan gymheiriaid sy’n golygu bod gwaith a gyhoeddir yn y cylchgrawn wedi cael ei farnu a’i archwilio gan arbenigwyr cyn caniatáu iddo gael ei gynnwys yn y cyhoeddiad.  Gelwir y cylchgronau hyn weithiau yn gyfnodolion. Cyhoeddir yr erthyglau gan arbenigwyr o bob cwr o’r byd a byddant yn cael eu hadolygu gan gymheiriaid cyn eu cyhoeddi.
Yn aml iawn, dim ond rhai o’r erthyglau mewn cylchgrawn penodol fyddwch chi’n eu defnyddio, yn hytrach na’r cylchgrawn cyfan. Rhaid i chi felly nodi yn eich Rhestr Cyfeirnodau yn union pa erthyglau (a elwir weithiau’n bapurau) rydych wedi’u darllen o’r holl erthyglau posibl a geir yn y gwahanol argraffiadau o gylchgrawn.
Y fformat i’w ddilyn (cyfnodolion print):
· Blaenlythrennau ac yna cyfenw’r Awdur
· Coma ar ôl y cyfenw
· Teitl yr erthygl (gyda choma i ddilyn)
· Enw’r cyfnodolyn mewn cromfachau
· Coma 

· Rhif y Gyfrol (os yw wedi’i nodi) a’r Rhifyn (os yw wedi’i nodi) (mewn cromfachau) (gyda cholon i ddilyn) 
· Blwyddyn (mewn cromfachau)
· Rhifau tudalennau (gydag atalnod llawn i ddilyn)
Dylech nodi tudalen gyntaf ac olaf yr erthygl a ddefnyddiwyd gennych.
Er enghraifft:
G. Charles-Edwards, ‘The scribes of the Red Book of Hergest’, National Library of Wales Journal, 21: (1987–8), 246–50. t.248.
Tony Conran, ‘The hymn to the Virgin’, Welsh Writing in English, 1: (1995), 5–22.
F. Winward, ‘The Lives of St. Wenefred (BHL 8847–8851)’, Analecta Bollandiana, 117: (1999), 100–3.

Fel arfer bydd y wybodaeth sydd ei hangen arnoch ar dudalen flaen yr erthygl benodol rydych chi’n ei defnyddio neu ym mhennyn neu droedyn yr erthygl.
2.13
 Cyfeirnodi Cylchgronau Electronig (E-gylchgronau)
Mae e-gylchgronau’n cael eu cyfeirnodi yn yr un modd â chylchgronau papur confensiynol ond rydych chi’n ychwanegu’r manylion canlynol ar ddiwedd yr erthygl:-
[Ar-lein: Gwe-gyfeiriad a <Darllenwyd a’r dyddiad> 

Weithiau yn y math hwn o erthygl fydd dim tudalennau gan nad ydynt yn ymddangos ar y sgrin.  Os nodir tudalennau, rhaid i chi eu hychwanegu at eich Rhestr Cyfeirnodi.
2.14
 Cyfeirnodi Gwefannau
Dylech fod yn ofalus wrth ddefnyddio gwefannau. Dylech ond ddefnyddio gwefannau mae’ch darlithwyr wedi’ch cynghori chi i’w defnyddio, neu rai sy’n debygol o fod yn ddibynadwy megis gwefannau academaidd neu rai’r llywodraeth.
Yn y Deyrnas Unedig dylai’r rhain orffen NAILL AI â .ac.uk NEU .gov.uk
http://www.cadw.wales.gov.uk/
Gwefan CADW: gwasanaeth amgylchedd hanesyddol Llywodraeth Cynulliad Cymru
Peidiwch â defnyddio Wikipedia yn eich aseiniadau gan nad yw ei gynnwys bob amser yn fanwl gywir. Os nad ydych yn siŵr, gofynnwch i’ch darlithydd neu staff y llyfrgell.
Y fformat i’w ddilyn:
· Enw’r awdur neu sefydliad
·  (gyda choma i ddilyn)
· Teitl yr erthygl
· Enw safle’r we
· Ar gael: Gwe-gyfeiriad yn llawn
· <Darllenwyd a'r dyddiad >
Er enghraifft:
1.Prifysgol Caerdydd, Rhyddiaith Gymraeg 1350–1425 [ar-lein]. Ar gael ar: http://www.rhyddiaithganoloesol.caerdydd.ac.uk <darllenwyd 25 Ionawr 2010>

Safle arall ar y rhyngrwyd: 

2. Huw Meirion Edwards, ‘Y Cyd-destun Llenyddol’, Dafydd ap Gwilym.net [ar-lein]. Ar gael ar  http://www.dafyddapgwilym.net <darllenwyd 5 Hydref 2010>
	NODER:  Yn y Llyfryddiaeth nodir hyn fel a ganlyn:
Huw Meirion Edwards, ‘Y Cyd-destun Llenyddol’, Dafydd ap Gwilym.net [ar-lein]. Ar gael ar  http://www.dafyddapgwilym.net <darllenwyd 5 Hydref 2010>

NODER:  Os na allwch ddod o hyd i’r awdur, y sefydliad na’r dyddiad, sy’n golygu nad ydych yn medru gwirio cywirdeb y wybodaeth, dylech osgoi’r wefan.


2.15
Cyfeirnodi Ffynonellau Gwreiddiol
Ffynonellau Llawysgrif
Y dull o wneud hyn yw gweithio o’r cyffredinol i'r penodol. Dechreuwch â’r lleoliad (archifdy), casgliad, manylion a rhif y casgliad, math o ffynhonnell, dyddiad. 
NEU lleoliad, llyfrgell, enw’r llawysgrif, rhif y llawysgrif a’r tudalennau neu ffolios. 
House of Lord Record Office (HLRO), Bonar Law Papers (BLP), 25/60/32, Law to D. Lloyd George, Mehefin 10 1912.

Aberystwyth, Llyfrgell Genedlaethol Cymru, MS Peniarth 182, tt. 232–45.

Nid oes angen i chi ysgrifennu hyn yn llawn ar gyfer pob cyfeirnod. Ar ôl cynnwys y fersiwn llawn y tro cyntaf, byddai eich cyfeirnodau dilynol fel a ganlyn: 
HLRO, BLP, 25/60/ 37, Law to LG, Mehefin 22 1912.

Peniarth 182, t. 254.

DS Wrth gyfeirnodi llawysgrifau dylid cynnwys rhifau tudalennau a ffolios yn y troednodiadau, ond dylid hepgor y manylion hyn yn y Llyfryddiaeth, e.e.
Yn y troednodyn:
Aberystwyth, Llyfrgell Genedlaethol Cymru, MS Peniarth 5, fol. 29r
Yn y llyfryddiaeth:
Aberystwyth, Llyfrgell Genedlaethol Cymru, MS Peniarth 5 
2.16
Ffynonellau Gwreiddiol Printiedig
Y fformat i’w ddilyn: 

· Enw’r awdur (os yw wedi’i nodi)
· Teitl y llyfr (mewn print italig) (gyda choma i ddilyn)
· cyfieithwyd gan (neu golygwyd gan) ac enw’r cyfieithydd (gyda choma i ddilyn)
· Lleoliad (gyda cholon i ddilyn):
· Cyhoeddwr 

· Dyddiad cyhoeddi
Dwy enghraifft:
Gerald of Wales, The Journey through Wales/The Description of Wales, cyfieithwyd gan Lewis Thorpe, (Harmondsworth: Penguin Books, 1978).

Dafydd Trefor, Gwaith Syr Dafydd Trefor, golygwyd gan Rhiannon Ifans (Aberystwyth: Canolfan Uwchefrydiau Cymreig a Cheltaidd, 2006).
2.17
Cyfeirnodi deunydd gwreiddiol a geir mewn ffynonellau eilaidd
Weithiau mae’n bosibl y byddwch yn dymuno defnyddio dyfyniad o ffynhonnell wreiddiol y daethoch o hyd iddo mewn ffynhonnell eilaidd. Neu, mae’n bosibl y byddwch yn dymuno dyfynnu barn un hanesydd sydd wedi’i dyfynnu yng ngwaith hanesydd arall. Mae’n bwysig eich bod yn cydnabod eich ffynhonnell. Er enghraifft, mae’n bosibl y byddwch yn dymuno dyfynnu darn o’r llyfr, Life of Thomas Becket gan Herbert of Bosham, y daethoch o hyd iddo yn llyfr W. L. Warren ar Harri’r II.  Rydych yn edrych ar nodiadau Warren, ac yn gweld mai ei gyfeirnod yw:
Herbert of Bosham, Vita Sancti Thomae, archiepiscopi et martyris, gol. J. C. Robertson, yn Materials for the History of Thomas Becket, Archbishop of Canterbury, 7 cyfrol (RS, 1875-85), III, 155−534 (t. 297).

Dengys hyn ym mha gyfres mae bywyd Bosham yn ymddangos, ym mha gyfrol, holl amrediad y gwaith (tt. 155−534) a’r dudalen lle mae’r dyfyniad yn ymddangos. 
PEIDIWCH â chael eich temtio i gopïo hyn, a’i adael ar hynny. Yn un peth, os ewch chi i Materials fe welwch ei fod i gyd yn Lladin! Y drefn gywir yw cydnabod Warren, a’i ddyfynnu fel hyn:
Herbert of Bosham, Vita Sancti Thomae, archiepiscopi et martyris, gol J. C. Robertson, yn Materials for the History of Thomas Becket, Archbishop of Canterbury, 7 cyfrol (RS, 1875–85), III, 155−534 (t. 297), dyfynnwyd yn W. L. Warren, Henry II (Berkeley and Los Angeles: University of California Press, 1973), t. 486.

2.18
 Cyfeirnodi Papurau Newydd
Y fformat i’w ddilyn:
· Awdur(on)
· Coma ar ôl y cyfenw
· Teitl yr erthygl gyda choma i ddilyn
· Teitl y Papur newydd (mewn print italig) 

· Dyddiad a Mis (gyda cholon i ddilyn)
· Tudalen(nau)
Er enghraifft:
Anhysbys, ‘Folk-lore of the Cardiganshire coast’, Welsh Gazette 4 Ionawr, 1912,  t. 2.

Os yw’r erthygl papur newydd ar-lein yna rydych chi’n ychwanegu manylion perthnasol y we yn cynnwys dyddiad darllen yr erthygl. 
2.19
 Cyfeirnodi Rhaglenni Teledu / Radio
Y fformat i’w ddilyn:
· Teitl y Rhaglen (mewn print italig gydag atalnod llawn i ddilyn)
· Rhif yr Episod (os yw wedi’i nodi) (gydag atalnod llawn i ddilyn)
· Rhif y Gyfres (os yw wedi’i nodi) (gydag atalnod llawn i ddilyn)
· Teitl yr Episod 

· Sianel (gydag atalnod llawn i ddilyn)
· Dyddiad llawn (gydag atalnod llawn i ddilyn) 
· Amser darlledu (gydag atalnod llawn i ddilyn)
Yn y troednodyn 

Er enghraifft:
‘Over the Top’, o Blackadder Goes Forth, Episod 6, Cyfres 4, BBC1, (11 Tach 1996), 2100–21.30.

2.20
 Cyfeirnodi Ffilm / Fideo neu DVD

Y fformat i’w ddilyn:
· Teitl (mewn print italig, gydag atalnod llawn i ddilyn)
· Dyddiad Rhyddhau (gydag atalnod llawn i ddilyn)
· Enw’r Cyfarwyddwr (os yn briodol) (gydag atalnod llawn i ddilyn)
· Lleoliad (gydag atalnod llawn i ddilyn)
· Cwmni Cynhyrchu (gyda choma i ddilyn)
· Fformat y Cyfrwng [mewn cromfachau sgwâr] gydag atalnod llawn i ddilyn
Yn y troednodyn:
Clash of the Titans, Cyf Desmond Davis, (Warner Bros, 1981).
The Gods Must Be Crazy?, Cyf James Uys, (C.A.T. Films, 1981). 

2.21
 Cyfeirnodi Ffilmiau ar YouTube:

Trefn y nodi:
1. Enw’r person bostiodd y Fideo 
2. Y flwyddyn y postiwyd y fideo (mewn cromfachau crwn) 
3. Teitl y ffilm neu’r rhaglen (mewn print italig) 
4. Ar gael ar: URL
5. (Darllenwyd: Dyddiad)

2.22
 Cyfeirnodi Podlediadau:

Trefn y nodi:
1. Awdur/Cyflwynydd 
2. Y flwyddyn y cyhoeddwyd/diweddarwyd y safle (mewn cromfachau crwn)
3. Teitl y Podlediad (mewn dyfynodau sengl)
4. Teitl y we-dudalen (mewn print italig)
5. (Podlediad)
6. Dyddiad/mis y postiwyd y neges
7. Ar gael ar: URL
8. (Darllenwyd: dyddiad)
2.23
 Papurau a Chyflwyniadau mewn Cynadleddau
Y fformat i’w ddilyn:
· Awdur (enw coma blaenlythyren atalnod llawn)
· Blwyddyn y gynhadledd (gydag atalnod llawn i ddilyn)
· Teitl y papur (gydag atalnod llawn i ddilyn)
· Teitl y gynhadledd (mewn print italig gydag atalnod llawn i ddilyn)
· Lleoliad y gynhadledd gyda choma i ddilyn
· Trefnwyr y gynhadledd
· Dyddiad y gynhadledd
Yn y Rhestr Troednodiadau:
1..L. Steel, ‘Production and consumption of wine in Bronze Age Cyprus’, Wine in Ancient Greece and Cyprus, Proceedings of First International Conference of the Weiner Laboratory, American School of Classical Studies , Athens, (Medi 21–23 2007), gol. L.Steel, (London: Routledge, 2008).
Os yw’r papur ar gael ar-lein yn ogystal dylech gynnwys y manylion hynny hefyd. 

2.24
E-bost
Yn achlysurol mae’n bosibl y byddwch yn dymuno cyfeirnodi gwybodaeth (sydd heb ei chyhoeddi) y mae cydweithiwr wedi rhannu â chi drwy e-bost.
Enw’r anfonwr. (cyfeiriad E-bost yr anfonwr), Dyddiad Mis Blwyddyn. Testun y Neges. E-bost at  BLAENLYTHRENNAU. CYFENW’r Derbynnydd (cyfeiriad e-bost y Derbynnydd)
Y fformat i’w ddilyn:
· Awdur yr e-bost (enw coma blaenlythyren atalnod llawn)
· Cyfeiriad e-bost yr anfonwr (mewn cromfachau crwn) 
· Dyddiad (dydd mis blwyddyn)
· Testun (mewn print italig gydag atalnod llawn i ddilyn)
· E-bost at enw’r derbynnydd [mewn cromfachau sgwâr] 
· Cyfeiriad e-bost y derbynnydd (mewn cromfachau crwn) 
Yn y troednodyn:
J. Williams,. (j.williams@tsd.ac.uk) 4/10/10. RE: Celts in Gaul. [e-bost at L.Davies] (l.davies@tsd.ac.uk)
	Mae’n rhaid i chi gael caniatâd y person arall cyn dyfynnu e-bost.


2.25
 Traethodau Ymchwil
Mae traethodau ymchwil a thraethodau hir ar lefel brifysgol yn ffynhonnell bwysig o wybodaeth gyfredol.
Y fformat i’w ddilyn:
· Awdur
· Teitl y traethawd (gyda choma i ddilyn)
· Mewn cromfachau – traethawd (MA, PhD) heb ei gyhoeddi (gyda choma i ddilyn)
· Enw’r sefydliad (gyda choma i ddilyn) 

· Dyddiad – cau cromfachau (gydag atalnod llawn i ddilyn)
Yn y troednodyn:
Elsbeth Wendy Owen Davies, ‘Testun beirniadol o waith Hywel Rheinallt ynghyd â rhagymadrodd, nodiadau a geirfa’, (traethawd MA heb ei gyhoeddi, Prifysgol Cymru, Aberystwyth, 1967).
Jones, Lisa Eryl, ‘Golygiad o Fuchedd Gwenfrewy’, (traethawd M. Phil. Heb ei gyhoeddi, Prifysgol Cymru, Caerdydd, 2000).

2.26
 Cyfeirio at Ddarluniau
Mae’n bosibl y byddwch yn dymuno cynnwys darlun o ffynhonnell gyhoeddedig yn eich aseiniad. Os gwnewch chi hynny dylech bob amser ddyfynnu eich ffynhonnell mewn troednodyn a chynnwys cyfeirnod llawn y ffynhonnell yn eich llyfryddiaeth.
(i) Cyfeirio at fap
Yn y troednodyn:
L.M. Bear, Geological map of the Akaki-Lythrodonda Area, (Geological Survey Department, Government of Cyprus, Ordnance Survey,1960).

(ii) Cyfeirio at ddarlun o lyfr 
Yn y troednodyn a’r llyfryddiaeth
John Aitchison and Harold Carter, Speading the Word, (Talybont: Lolfa Press, 2004).

(iii) Cyfeirio at ddarlun o’r we
Yn y troednodyn a’r llyfryddiaeth
Map o’r Holocost, The British Library, Pictures of the Holocaust, Casgliad 6, 56, [ar-lein]. Ar gael:  http://www.education.bl.uk.new/index.html.
2.27
 Dim dyddiad?
Ar adegau prin iawn mae’n bosibl y cewch gyhoeddiad sydd heb ddyddiad. Mewn achosion o’r fath rydych yn dangos hyn yn y troednodyn trwy nodi dd (dim dyddiad) yn lle’r dyddiad.
	Dylid gwneud pob ymdrech i ddod o hyd i’r flwyddyn gyhoeddi wrth ddefnyddio’r wybodaeth mewn aseiniad.


2.28
 Rhifau Tudalennau
Y rheol gyffredinol ar gyfer defnyddio rhifau tudalennau yw:
· dylech bob amser ddefnyddio rhifau tudalennau wrth gyfeirio at DDYFYNIADAU UNIONGYRCHOL (gweler adran 3);
· os ydych chi’n aralleirio syniad neu fater penodol a geir ar dudalen neu mewn adran o lyfr neu erthygl yna gellir nodi’r rhif(au) tudalen(nau) ar gyfer hwn hefyd.
Nid oes angen rhifau tudalennau bob amser wrth i chi aralleirio syniadau cyffredinol, yn enwedig pan mae’r syniadau hyn yn ganolog i ddamcaniaeth neu waith awdur neu pan maent yn bwyntiau hollbwysig mae awdur yn eu hailadrodd trwy gydol y llyfr neu’r erthygl. Dyma’r fformat wrth nodi rhifau tudalennau. Er enghraifft:
Cyfeirio yn y troednodyn:
1..E.Hobsbawm a T.Ranger, The Invention of Tradition (Cambridge: Cambridge University Press, 1983), t. 75.

Nodir tudalennau lluosog fel hyn:
2..E. Hobsbawm a T. Ranger, The Invention of Tradition (Cambridge: Cambridge University Press, 1983), tt. 75–94.

Ar gyfer erthygl papur newydd nodir:
3.A. Sykes, ‘Acquiring Subject and Object Relatives: Evidence from Irish’, Journal of Celtic Language Learning, cyf. 6 (2001), 9–20, t. 15.

	Sylwer: nodir rhifau tudalennau’r erthygl gyfan yn y cyfeirnod cyntaf ond mewn cyfeiriadau dilynol tudalen benodol y cyfeirnod yn unig sydd ei angen. 


2.29
 Dyfynnu nifer o weithiau gan un awdur mewn blynyddoedd gwahanol.
Os oes mwy nag un cyhoeddiad gan awdur yn esbonio’r un pwynt ac mae’r gweithiau wedi’u cyhoeddi mewn blynyddoedd gwahanol, yna dylid rhestru’r cyfeirnodau mewn trefn gronolegol (y cynharaf yn gyntaf). Er enghraifft byddai’r troednodyn fel a ganlyn:
D. Johnston, ‘Awdl Llywelyn Goch i Rydderch a Llywelyn Fychan, Bulletin of the Board of Celtic Studies 35: (1988), 20–32; D. Johnston, ‘Gwenllïan ferch Rhirid Flaidd’, Dwned 3: (1997), 27–32; D. Johnston, Llên yr Uchelwyr: Hanes Beirniadol Llenyddiaeth Gymraeg 1300–1525 (Cardiff: University of Wales Press, 2005). 

3. Gwahanol ffyrdd o ddefnyddio cyfeirnodi yn eich gwaith
3.1 Dyfyniadau uniongyrchol 

Weithiau mae darn o wybodaeth mor glir a defnyddiol yng nghyd-destun eich aseiniad nes eich bod chi eisiau ei ddyfynnu’n uniongyrchol. Er enghraifft rhywbeth rydych chi wedi’i ddarllen ac rydych chi eisiau ei gynnwys gair am air yn eich traethawd. Dyma i chi ddyfyniad uniongyrchol ac mae’n rhaid i chi ddangos mai dyfyniad uniongyrchol yw e yn eich traethawd. Dim ond ychydig o ddyfyniadau uniongyrchol dylid eu defnyddio ac er mwyn pwyslais. Mae traethawd sy’n cynnwys un dyfyniad hir ar ôl y llall yn draethawd gwan ac nid yw’n caniatáu i chi ddangos eich sgiliau dadansoddi a gwerthuso. Mae'n awgrymu nad ydych chi’n gallu gwneud synnwyr o’r gwaith eich hunan. Defnyddiwch ddyfyniadau sy’n ystyrlon ac sy’n cefnogi’r dadleuon a’r pwyntiau rydych chi’n ceisio eu gwneud yn eich traethawd. Maen nhw’n dystiolaeth o’r syniadau rydych chi wedi’u trafod yn eich aseiniadau.
Dyfyniadau byr: Wrth gyfeirnodi dyfyniadau mewn troednodyn aseiniad rydych yn syml yn dilyn y meini prawf fel y nodwyd uchod ond yn rhoi cyfeirnod y troednodyn ar ddiwedd y frawddeg ac nid ar ôl y dyfyniad. Er enghraifft:
Fel y nodwyd gan Aitchison a Carter, ‘the plural society that defines Wales is characterized by sharp inequalities of opportunity’.

	Noder: gan fod y dyfyniad yn cychwyn hanner ffordd trwy frawddeg nid yw’n dechrau â phriflythyren. Noder hefyd fod y cyfeirnod/troednodyn yn dod ar ddiwedd y frawddeg ac nid ar ddiwedd y dyfyniad.


 Dyfyniadau Hir (mwy na rhyw 30 gair): Er enghraifft
Roedd cryn drafod ar y pryd ynghylch rôl y derwydd fel y dengys y dyfyniad canlynol gan Piggott: 

In view of a recently-expressed opinion that the Druids should not rightly be called priests ... despite Mrs Chadwick’s pleading, it seems impossible to use these terms [priests and priesthood] in any reasonable anthropological or historical sense without including the Druids with the other named functionaries – bards, diviners and so on – and the doubtless numerous grades whose names have not been preserved, within a Celtic priesthood. A class of learned men, repositories of the traditional wisdom of the tribe whether it concerned the gods or men; the way to write a poem or to construct a calendar; the due rite of sacrifice and the correct interpretation of omens – this is a priesthood, and the Druids are an integral part of it, both in the classical and vernacular sources.

  
Yn wahanol i’r rhan helaeth o’ch traethawd, dylid defnyddio bylchiad sengl ar gyfer y dyfyniad hir. Mae’n ymddangos ar wahân i brif destun y traethawd ac mae wedi’i fewnoli bob ochr.
	Dylai dyfyniadau fod yn ystyrlon a dylent ychwanegu at y pwynt rydych chi’n ei wneud. Peidiwch â defnyddio dyfyniadau dim ond er mwyn cyrraedd y cyfanswm geiriau gofynnol neu oherwydd eich bod yn teimlo ei bod yn rhaid i chi. Yn hytrach gwnewch DDEFNYDD CYNNIL OHONYNT A HYNNY ER MWYN PWYSLAIS


3.2 Aralleirio 

Dyma’r hyn y byddwch chi’n ei wneud yn aml mewn traethodau ac aseiniadau eraill pan fyddwch yn cymryd y syniadau a’r egwyddorion rydych chi wedi’u darllen ac wedi gwrando arnynt, a’u rhoi nhw yn eich geiriau eich hun. Mae’n gamsyniad eithaf cyffredin mai dyfyniadau uniongyrchol yn unig sydd angen eu cyfeirnodi.  Nid yw hyn yn wir. Rhaid i unrhyw syniadau, damcaniaethau, safbwyntiau neu unrhyw wybodaeth a gymerwyd o rywle arall gael eu cyfeirnodi’n gywir. Crefft ysgrifennu traethawd da yw gallu defnyddio eich arddull academaidd chi i weu syniadau a chanlyniadau ymchwil awduron eraill ynghyd. Serch hynny, mae’n rhaid i chi nodi’r holl awduron sydd wedi rhoi’r wybodaeth hon i chi oherwydd nid chi greodd y damcaniaethau neu’r ymchwil a ddyfynnir.  A dweud y gwir mae’n rhaid i chi ddefnyddio ymchwil pobl eraill i gefnogi’r materion rydych chi’n eu trafod mewn traethawd neu aseiniadau eraill.
Er enghraifft, mae’n bosibl eich bod yn darllen yn helaeth ac yn gyfarwydd iawn â syniadau awduron yn gysylltiedig â’ch maes pwnc, ond mae’n rhaid i chi bob amser nodi’n gywir ble rydych chi’n darllen eu syniadau.  Dyma natur gwaith academaidd gydag academyddion yn gwrtais wrth ei gilydd ac ni ddylent fyth gyflwyno gwaith rhywun arall fel eu gwaith nhw. Er enghraifft:
	Mae ôl-foderniaeth wedi cael effaith sylweddol ar y modd y deallwn ein perthynas â hanes a’r gorffennol.
 Yn un peth, prin iawn yw’r haneswyr bellach sy’n dychmygu eu bod yn datgelu gwir ddarlun o’r gorffennol, er mai dyna oedd y dybiaeth ymhlith nifer a ysgrifennai am athroniaeth Hanes cyn y 1980au.

Noder y cyfeirnodau yn y troednodiadau:
11 K. Jenkins, Rethinking History (London: Longman, 1996).

12.G. Elton, The Practice of History (London: Allen & Sons, 1964).




4. Llyfryddiaeth

Mae LLYFRYDDIAETH yn rhestr o bob darn o wybodaeth rydych wedi’i defnyddio hyd yn oed os nad yw’n ymddangos yn nhestun eich aseiniad.
4.1 Paratoi llyfryddiaeth 

Bydd y wybodaeth sydd ei hangen arnoch i’w gweld ar y llyfr, erthygl, fideo, papur newydd, DVD neu ffynhonnell arall a ddefnyddiwch.  Rhaid i chi fod yn dditectif a sicrhau eich bod yn dod o hyd i’r holl wybodaeth sydd ei hangen i lunio llyfryddiaeth briodol. Felly wrth ysgrifennu eich aseiniadau byddai’n syniad da:-
· cadw nodyn bob tro y byddwch chi’n defnyddio unrhyw wybodaeth neu syniad, a nodi’r manylion cyfeirnodi’n llawn. Os gwnewch chi hyn wnewch chi ddim colli deunydd pwysig a gallwch ddod o hyd iddo’n hawdd eto os bydd eisiau;
· Peidiwch â gadael y gwaith o deipio’r rhestr cyfeirnodau tan y funud olaf oherwydd dyma pryd y bydd gwallau teipio esgeulus yn ymddangos a phethau’n cael eu hepgor o’ch gwaith.
 Mae’r cyfeirnodau hyn wedyn yn cael eu rhoi at ei gilydd i ffurfio llyfryddiaeth. Dylid eu rhestru yn nhrefn yr wyddor yn ôl cyfenw’r awdur neu enw’r sefydliad. Cofiwch, os ydych chi wedi dyfynnu gwaith yng nghorff y testun yna mae’n rhaid i chi gynnwys hyn yn eich Rhestr llyfryddiaeth (ac i’r gwrthwyneb). 
Rhannwch eich Llyfryddiaeth yn:
(i)
ffynonellau llawysgrif/heb eu cyhoeddi
(ii)
ffynonellau gwreiddiol printiedig
(iii)
gweithiau eilaidd
(i)
Gyda ffynonellau llawysgrif dylech nodi’r lleoliad a’r gadwrfa/archifdy, y casgliad, a’r dogfennau rydych chi wedi’u defnyddio. 
(ii)
Trefnwch y ffynonellau printiedig yn ôl allweddair neu enw yn y teitl a fydd yn hwyluso’r cyfeirio. 
(ii)
Trefnwch ffynonellau eilaidd yn ôl cyfenw’r awdur (cf yr arfer yn y troednodiadau/ôl-nodiadau)
ENGHRAIFFT:
Ffynonellau Llawysgrif
Aberystwyth, Archifdy Ceredigion CCC Cofnodion Cyngor Sir Ceredigion, 1889-1974


CCC/SE
Cofnodion Adran y Clerc

CCC/SE/1/1
Llyfr Cofnodion , 1889-1899

Aberystwyth, Llyfrgell Genedlaethol Cymru, MS Peniarth 5


House of Lord Record Office (HLRO), Bonar Law Papers (BLP), 25/60/32, Law to D. Lloyd George, Mehefin 10 1912

Ffynonellau Gwreiddiol Printiedig
Early Welsh Genealogical Tracts, gol. Peter C. Bartrum (Cardiff: University of Wales Press, 1966), t. 22.

Ffynonellau Eilaidd
Cowley, F. G., The Monastic Order in South Wales 1066–1349 (Cardiff: University of Wales Press, 1977).

Williams, Glanmor, The Welsh Church From Conquest to Reformation (Cardiff: University of Wales Press, 1976).

	Sylwer bod y cyfenw yn dod o flaen blaenlythrennau’r awdur yn y llyfryddiaeth.


� G. Ferguson, Language Planning and Education (Edinburgh: Edinburgh University Press, 2006).





� D. Swindon, ‘Why dialect? - poems from another age’, Dialect Today, cyf. 21 (2007), 71–95.





� S. Gal, Language Shift Social Determinants of Linguistic Change in Bilingual Austria, (New York: Academic Press, 1979); N. Dorian, Language Death: The Life Cycle of a Scottish Gaelic Dialect (Philadelphia: University of Pennsylvania Press, 1981).








� C..Baker, Foundations of Bilingual Education and Bilingualism  (Clevedon: Multilingual Matters, 1993); C .H. Williams (gol.) Language Revitalization: Policy and Planning in Wales (Cardiff: University of Wales Press, 2000)


� E. Hobsbawm a T. Ranger, The Invention of Tradition (Cambridge: Cambridge University Press, 1983)


� E. Hobsbawm a T. Ranger, The Invention of Tradition (Cambridge: Cambridge University Press, 1983)


� A. Mudrooroo, B. Attwood, A. Lattas, a J. Beckett, ‘Comments on Hollingsworth’, Oceania, cyf 6, (1992), tt 156–7.


� A. Mudrooroo, B. Attwood, A. Lattas, a J. Beckett, ‘Comments on Hollingsworth’, Oceania, cyf 6, (1992), tt 156–7.





� J. Aitchison a H. Carter, Language, Economy and Society (Cardiff: University of Wales Press 2000), t. 21.


� S. Piggott, The Druids (London: Thames and Hudson Ltd, 1968), t. 19


� K. Jenkins, Rethinking History (London: Longman, 1996).


� G. Elton, The Practice of History (London: Allen & Sons, 1964)

